Wêdalipun Kyai Pustaka ôngka 3, kula (H) sampun damêl gubahan bab: kasudagaran bathik ing Surakarta, ingkang ing ngriku kula ugi mawas prakawis kawigatosanipun padagangan bathik tumrapipun bôngsa kita Jawi umumipun, ingkang sabagean agêng kasudagaran lan padagangan bathik wau lajêng karêbat ing liyan bôngsa ingkang nênêkanipun wontên ing nusa Jawi, pancèn namung nêdya angupajiwa lan pados kauntungan.